[εδοξε τ]η βουλη και τω δημω πρυτανεων γνωμη επει [λευ]κιος αυφιδιος λευκιου υιος βασσος δια παντος ευνους ω[ν] διατελει και κατα κοινον τη πολει και καθ ιδιαν εκαστω τω[ν] πολιτων πατροπαραδοτον παρειληφως την προς τον δημο[ν] ημων ευνοιαν και πολλας και μεγαλας τη πολει παρεσχηται χρειας μεγαλοπρεπως τε και φιλαγαθως πολλων χρηματων αφεσιν πεποιηται ο τε πατηρ αυτου καθ ον καιρον επιγενομενος ο κοινος πολεμος και συνεχεις πειρατων επιπλοι την νησον ουχ ως ετυχεν συνηναγκασαν υπο των δανειων επιβαρηθηναι μονος και πρωτος των συνηλλαχοτων προ πλειονος ηγησαμενος την της πολεως σωτηριαν η το περι τον ιδιον βιον λυσιτελες χρηματων πληθος οσον προηρουμεθα προθυμοτατα εδωκεν εξ ετοιμου τοκων πολυ κουφοτερων παρα τους [υ]παρχοντας τοτε τουτων τε συνπεριφοραν εποιησατο παντα τον της ζωης χρονον διετελει τε λεγων και πραττων δια παντος τα βελτιστα και συνφεροντα τη πολει εφ οις ο δημος ημων εργω λαβων πειραν των υπ αυτου γεγονυιων ευε[ρ]γεσιων παραχρημα τας καθηκουσας εψηφισατο τιμας αυτ[ω] διαδεξαμενος τ αυτος επηγωνισατο τηι προς την πολιν ευνοια και δυο μεν συνγραφας καταλελειμμενας υπο του πατρος αυτωι κατα της πολεως εκ των τοκων την μεν μιαν δραχμων αττικων μυριων χιλιων την δ ετεραν αττικων μυριων ενακισχιλιων πεντακοσιων ελοιπογραφησεν χωρις αργυριου κομιδης παρακληθεις υπο του δημου τοις δε αλλοις δανειοις ανωθεν απο των συνγραφων δραχμιαιον τοκον εξ ευθυτοκιας ιλκυσεν [ε]των και πλειονων και συνχωρησας πληθος χρηματων ικανωτ[ε]ρον παλιν ατον εν τη προς τον δημον υπερεθετ ευεργεσια το γαρ συναχθεν εκ της επιεικεστατης ψηφου κεφαλαιον εις αλλον πενταετη συνεγραψατο χρονον τοκου τετρωβολου διελθοντος δε και τουτου και πλειονων αλλων ετων επιγε[νο]μενων και μη δυνηθεντων ημων δια τας υφ ετερων γειν[ο]μενας επιβαρησεις αποδουναι τα οφειλομενα αυτωι και [δια] ταυτα συναθροισθεντων διαφορων πλειονων και της πο[λε]ως εν τοις εσχατοις υπαρχουσης κινδυνοις παλιν εν τοις [πα]ρουσι καιροις ηγησαμενος ευσεβες και μεγαλοπρεπες υπ[αρ]χειν εαυτω την προσηκουσαν της πατριδος ημων ποιησασ[θαι] φροντιδα αρχαιας νησου και ιερας υπαρχουσης ειναι θ εαυτ[ωι] πλουτου παντος κρειττονα πολεως σωτηριαν και την π[αρα] πασιν αγαθην ευφημιαν πολλα παλιν χρηματ επεδω[κε τωι] δημωι ου μονον απο των οφειλομενων αυτωι μεγαλ[α αφ]ελω[ν] κεφαλαια αλλα και χρονον εις την αποδοσιν ων επεισθη δους ενδεκαετη και τουτον ατοκον χαριν του κατα το δυνατον οσον επ αυτω την νησον και παντας ημας εν αυτη συντηρηθηναι γενομενος των μεγιστων ημει[ν] παραιτιος αγαθων επιδημησας τε ημων εν τη πολει πλειονα χρονον σωφρονα και σεμνην και πασιν προσηνη την αναστροφην ποιειται εφ οις ουχ ηττον ο δημος [ζ]ηλοι αυτον και δια ταυτα θαυμαζει τε και τιμα και ειλι[κρινω]ς [γ]νησ[ι]αν εχοντι προς παντας φιλοστοργιαν ευχαρισ[τ]ει εν τε τοις αλλοις πασιν ων δικαιος και ευσεβη γνωμην εχων και α[ρ]μοζουση παρρησια χρωμενος εις επιστασιν καθεσπακεν [ο]σον επ αυτω τους επιβαρουντας και τοις αδικως κινδυν[ευου]σι δικαιαν παρεχεται βοηθειαν [π]αν[τως] τε εν παντι καιρ[ω] προθυμον ατον επιδιδωσιν επι τα της πολεως πραγματα οπως ουν και ο δημος η[μων] φαινηται τας επιβαλλουσας τοις ευεργεταις αποδιδους χαρ[ιτ]ας πε[ρι δη τουτων α]γαθη τυχη δεδοχθαι τη βουλη και τω δημω ε[παινεσαι --].
Tenos — 1st c. BC
 1st c. BC